Lindy Wilson

Evelyn Lindy Wilson ke mopolotiki wa kwa Aforika Borwa o o berekileng e le moeteledipele wa Democratic Alliance wa kgaolo ya Limpopo fa e sale ka 2023. Ke mokhanselara wa pele wa kgotla 20 kwa mmasepaleng wa Polokwane, Wilson o ne a tlhophilwe go ya palamenteng ya Aforika Borwa ka 2014. O ne a tlhophiwa tona wa tshwantsho wa ditlhabololo tsa matshelo a batho. Morago ga ditlhopho tsa 2019, o ne a nna mothusa tona wa botsogo wa tshwantsho. Wilson o ne a tlhomamisiwa semmuso e le leloko la ofisi ya peo molao kwa Limpopo ka Phatwe 2023.

 Tiro 
Wilson o berekile e le mookamedi wa thekiso kwa Northern Medai Group pele ga a simolola kgwebo ya kapei le mediro le ya thekiso.Erasmus, Nielie (1 July 2014). "Lindy Wilson now member of parliament". Review. Retrieved 08 December 2025 O berekile e le modulasetilo wa khansele ya Aforika Borwa ya dinotagi le diritibatsi kwa Limpopo.Sekhwela, Koketso (2 June 2023). "Lindy Wilson elected as the provincial leader for the DA in Limpopo". Review. Retrieved 08 December 2025

 Tiro ya sepolotiki 
Ka ngwaga wa 2010 o ne a nna mookamedi wa ditirelo wa Democratic Alliance kwa kgaolong ya Mopani."New constituency head for Waterberg South". Die Pos. 31 May 2018. Retrieved 08 December 2025 O ne a ema e le ntlhopheng wa DA mo ditlhophong tsa poeletso kwa kgotla 20 kwa mmasepaleng wa Polokwane ka Tlhakole 2012 a fenya manno a a tsaya mo go ba African National Congress"Results of the municipal by-elections | South African Government". www.gov.za. Retrieved 08 December 2025.. Morago, ngwaga one oo, o ne a tlhophiwa e le modulasetilo wa kgaolo wa DA.

 Tiro ya gagwe mo palamenteng 
Wilson o ne a tlhophiwa go nna mookamedi wa letsholo la kgaolo wa DA wa ditlhopho tsa 2014, tse phathi e neng ya di fenya ka ditlhopho di le dikete di le masome a robabongwe le botlhano kwa kgaolong, le manno a mararo kwa kgaolong. O ne a tlhophiwa go emela DA kwa palamenteng ka ditlhopho tseo. Ka a ne a setse a tsene mo palamenteng, o ne a tlhophiwa mothusa tona wa tlhabololo matshelo a batho mo khuduthamageng ya tshwantsho."The DA's shadow cabinet - Mmusi Maimane - POLITICS | Politicsweb". www.politicsweb.co.za. Retrieved 08 December 2025

Ka bokopanong jwa DA jwa kgaolo ka 2015, Wislon o ne a tlhophiwa e le mongwe wa bathusa modulasetilo ba babedi ba kgaolo.raeesakimmie (21 October 2017). "BREAKING NEWS: Jacques Smalle re-elected as DA Provincial Leader". Review. Retrieved 08 December 2025 Ngwaga o o latelang, o ne a tlhomiwa mogogi wa kgaolo ya tlhopho ya Waterberg borwa ya DA. 

Wilson o ne a tlhophiwa gape go ya palameteng ka ditlhopho tsa 2019. Morago o ne a tlhomiwa mothusa tona wa botsogo wa tshwantsho.Gerber, Jan. "Here's the DA's 'shadow cabinet'". News24. Retrieved 08 December 2025

Ka Moranang 2021, moeteledipele wa DA wa kgaolo Jacques Smalle o ne a supiwa ka monwana go bo a itlhokomolositse magatwe a gore Wilson o dirisa madi a phathi botlhaswa. Wilson o ne a fetola magatwe ao ka gore go sekasekilwe mme ga ga a lebisiwa molato ope ke phathi.Sadike, Mashudu (6 April 2021). "More woes for embattled DA Limpopo leader Jacques Smalle". Independent Online. Retrieved 08 December 2025

Wilson o ne a atlega mo go lweleng maemo a moeteledipele wa kgaolo wa phathi kwa bokopanong jwa DA jo bo neng bo tshwerwe ka Motsheganong a le malatsi a le masome mabedi le bosupa ngwaga wa 2023, a fenya bo ntlhopheng ba bangwe ba le bane mo maemong ao.Khumalo, Juniour. "Five candidates put their hands up for Limpopo DA leader position as party holds elective congress". News24. Retrieved 08 December 2025 O ne a tlhatlhama Smalle, o a neng a tlhophilwe modulasetilo wa kgaolo."ANC should not be underestimated for 2024 elections: Steenhuisen". SABC News. 28 May 2023. Retrieved 08 December 2025"DA-party elects new provincial leaders". Die Pos. 6 June 2023. Retrieved 08 December 2025

Ka Phatwe a le malatsi a mane ngwaga wa 2023, Wilson o ne a tlhomamisiwa e le leloko la ofisi ya peo molao wa kgaolo ya Limpopo.@dalimlegis (4 August 2023). "The swearing-in ceremony of the new member of the DA in the Provincial Legislature; Hon. Evelyn Rayne Wilson. Speaker of the Limpopo Legislature, Hon. Rosemary Molapo presided over the swearing in ceremony" (Tweet). Retrieved 08 December 2025 – via Twitter.

 Botshelo jwa gagwe 
Wilson o nyetswe ke Brian. Ba na le bana ba batlhano mmogo.

 Metswedi